
Román–magyar kapcsolatok a kommunizmus időszakában – Az 1958−1959-es találkozó körülményei és következményei

A román-magyar kapcsolatok feltárására már számos kísérlet született, ami a kommunista időszakot illeti. A jelen dolgozat e kísérletek egyféle hiánypótlásaként született, magyar illetve román levéltári források felhasználásával. Az 1958-as tárgyalások román szempontból sikeresek voltak, ugyanakkor egyértelmű kudarc lett a magyar fél részéről. A tárgyalások nem oldották meg a pártközi kapcsolatok problémáit. A jóval stabilabb, és szovjet szemszögből „rangidősnek” tartott Gheorghe Gheorghiu Dej által vezetett Román Munkáspárt nem számított egyenlő félnek, a diplomáciai elszigeteltségéből kitörni akaró Magyar Szocialista Munkáspárttal és a vezetői tisztségét megtartani és erősíteni próbáló Kádár Jánossal szemben. A magyar diplomácia kudarcos lépéseit az 1959-es nemhivatalos látogatás próbálta javítani, sikertelenül. A román fél helyzetét erősítette a találkozó, a nemzetiségi kérdés tekintetében fontos következményeket hordozott magáva. A tanulmány továbbá kitér a diplomáciai folyamatok részletes ismertetésére, különféle módszerek, taktikák alkalmazásának elemzésére. Fontosnak tartom a találkozó előtti események, illetve a tárgyalások későbbi utóéletének ismertetését is, mivel ezek komoly hatással voltak az erdélyi magyarság akkori helyzetére, valamint a magyar külpolitika számára egy fontos, elkerülendő precedenst teremtett az 1958-as találkozó.



